Diari Oficial de la Generalitat Valenciana


Sumari del DOGV 6964, del 13-02-2013 (2013/1279)

Notificació de l'acord de cancel·lació de la inscripció en el Registre Oficial de Contractistes i Empreses Classificades de la Generalitat Valenciana. Expedient número T-9694-5663-I
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   6964

Data del DOGV
:   13-02-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/1279


Organisme emissor
:   Conselleria d'Hisenda i Administració Pública

Tipus de document
:   Anunci

Notificació de l'acord de cancel·lació de la inscripció en el Registre Oficial de Contractistes i Empreses Classificades de la Generalitat Valenciana. Expedient número E-3168-3129-G [2013/1279]  
Després d'intentar la notificació expressa a la persona interessada el 30 de novembre de 2012, registre d'eixida 37871, i sense haver-se pogut practicar, en virtut dels termes i procediments previstos en l'article 59.5 de la Llei 30/1992, de 26 de novembre, Reguladora del Règim Jurídic de les Administracions Públiques i Procediment Administratiu Comú, per mitjà del present anunci notifiquem a la persona interessada l'inici de cancel·lació d'inscripció en el Registre de Contractistes i Empreses Classificades de la Generalitat.  
  
Interessat:  
Núm. expedient: B-6032-5497-I.  
Empresa: Salvador Torres Asociados, SA.  
NIF/CIF: X47189715.  
Domicili: Juristes, 17, baixos.  
Població i CP: València 46278.  
  
La Comissió de Classificació i Registres de la Junta Superior de Contractació Administrativa, en la seua sessió de 9 de novembre de 2012, ha adoptat l'acord següent:  
«Primer. Per acord de la Comissió de Classificació i Registres de data 15 de desembre de 2006 es concedix a l'empresa Salvador Torres Asociados, SA, la classificació com a contractista de servicis per un període que conclou el 15 de desembre de 2008 i s'inscriu l'esmentada empresa en la secció primera del Registre Oficial de Contractistes i Empreses Classificades de la Generalitat Valenciana, amb el número de registre 810.   
Segon. Transcorregut el període de vigència de la classificació concedida, es requerix l'empresa per mitjà d'ofici de data 8 de juny de 2012, registre d'eixida número 20608, que manifeste la seua voluntat de sol·licitar la renovació de la classificació o si és el cas el canvi de la seua inscripció a la secció segona del registre, per a la qual cosa se li concedix un termini de 10 dies a comptar des de la recepció de la present notificació. Davant de la impossibilitat de notificació expressa es publica anunci en el Diari Oficial de la Comunitat Valenciana, el 18 de juliol de 2012, així com edicte en el tauler d'anuncis de l'ajuntament de l'últim domicili conegut, tal com queda acreditat en l'expedient.  
  
Tercer. L'article 24.3 de l'Orde de 23 de maig de 2001, de la Conselleria d'Economia, Hisenda i Ocupació, modificada per l'Orde de 4 de juny de 2002, que regula el funcionament i inscripció en el Registre Oficial de Contractistes i Empreses Classificades de la Generalitat Valenciana, establix que la pèrdua de la condició d'empresa classificada, determinarà la cancel·lació de la seua inscripció en la secció primera del Registre, sense perjuí que puguen sol·licitar la seua inscripció en la secció segona.   
Quart. De conformitat amb l'article 84.2 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, s'ha complit amb el tràmit d'audiència a la persona interessada, sense que esta haja presentat al·legacions.   
Per tant acorda:  
Únic. Cancel·lar la inscripció en el Registre Oficial de Contractistes i Empreses Classificades de la Generalitat Valenciana, de l'empresa Salvador Torres Asociados, SA, inscrita amb el número 810 per pèrdua de la condició d'empresa classificada.   
Contra este acord, que no esgota la via administrativa, les persones interessades poden interposar un recurs d'alçada davant del conseller d'Hisenda i Administració Pública, en el termini d'un mes a partir de la recepció d'esta notificació, de conformitat amb el que establixen els articles 107, 114 i 115 de la Llei de Règim Jurídic de les Administracions Públiques i del Procediment Administratiu Comú.   
I perquè servisca de notificació a l'interessat s'expedix el present edicte.   
  
València, 24 de gener de 2013.- La subsecretària: Carmela Cots Soler.